《田无秋兴》
宋代·蒲寿宬

草屋柴门风露凉，寒瓜收蔓力锄荒。
新栽莙薘恰逢雨，欲剪芹蓝犹待霜。
牧竖归来煨芋熟，田翁相就泼醅香。
里胥偶报徵苗急，自辟閒畦早築场。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。